kardosdrur/scandi-wiki huggingface dataset:
Fridolin von Senger und Etterlin

Frido von Senger und Etterlin (født 4. september 1891, død 9. januar 1963) var en tysk general under 2. verdenskrig.

Frido von Senger und Etterlin blev født i Waldshut, Tyskland, ind i en aristokratisk katolsk familie. Han startede sin militære karriere i 1910, i artilleriet. Derefter studerede han i Oxford på et udvekslingstipendium.

Efter 1. verdenskrig, fortsatte han i Reichswehr som officer i 18. kavaleriregiment. Han blev forfremmet til kaptajn i 1927, oberstløjtnant i 1936, og til sidst oberst i 1939, mens han havde kommandoen over det 22. kavaleriregiment.

Under Slaget om Frankrig kommanderede von Senger und Etterlin Schnelle Brigade von Senger. Han var også en del af den tyske kommission, som skulle få den fransk-italiensk våbenhvile i 1940 på plads. I 1941 blev han forfremmet til generalmajor.

Den 10. oktober 1942, fik von Senger und Etterlin kommandoen over den 17. Panzer-Division i det sydlige Rusland. 1. maj 1943, blev han forfremmet til generalløjtnant. I juni 1943 fik han kommandoen over de tyske tropper på Sicilien under Operation Husky. I august 1943, fik han kommandoen over de tyske tropper på Sardinien og Korsika. Han håndterede tilbagetrækningen fra disse øer meget godt, da de tyske styrker kom tilbage i god stand. Den 8. oktober 1943 fik han kommandoen over XIV Panzer Korps i Italien, og den 1. januar 1944 blev han forfremmet til general ("General der Panzertruppen").

Under Slaget om Monte Cassino, var von Senger und Etterlin ansvarlig for det meget vellykkede forsvar af Gustavslinjen, som inkluderede Monte Cassino. De tyske stillinger blev først gennembrudt af de Allierede i maj 1944.

Frido von Senger und Etterlin var ikke tilhænger af nazismen, men i modsætning til andre af de mange anti-nazistiske hærledere, var han ikke med i attentatet mod Hitler.

Efter krigen nedskrev han sine erindringer i bogen "Neither Fear nor Hope" (engelsk oversættelse), og han fortsatte med at skrive om militære teorier.

I efterkrigstiden var han en del af en BBC Radio diskussion om Slaget om Monte Cassino med Dan Davin og Desmond (Paddy) Costello, der ligesom Davin havde været i Freyberg’s Intelligence team.

Han blev interviewet på BBC-programmet Face to Face i 1960.

Frido von Senger und Etterlin døde i Freiburg.

Medaljer 
 Jernkorset 2. og 1. Klasse
 Jernkorsets ridderkors med egeløv
 Ridderkors (8. februar 1943)
 Egeløv (5. april 1944)

Se også 
 Senger Line

Referencer 
 Walther-Peer Fellgiebel (2000), Die Träger des Ritterkreuzes des Eisernen Kreuzes 1939-1945. Podzun-Pallas. 
 Neither fear nor hope: the wartime career of general Frido von Senger und Etterlin, defender of Cassino – oversat fra tysk af George Malcolm (1963, Macdonald, London)

Noter 

Tysklands militære personel i 1. verdenskrig
Tysklands militære personel i 2. verdenskrig
Generaler fra Tyskland
Modtagere af Jernkorset
Personer fra Baden-Württemberg
Pavel Tretjakov

Pavel Mikhajlovitj Tretjakov (, ; født 27. december 1832 i Moskva, Det Russiske Kejserrige, død 16. december 1898, samme sted) var en russisk forretningsmand, kunstelsker, kunstsamler og filantrop. Tretjakovgalleriet og Tretjakovvejen i Moskva er opkaldt efter Pavel Tretjakov. Hans broder S.M. Tretjakov var også en berømt kunstelsker og filantrop.

Referencer

Eksterne henvisninger 

Personer fra Moskva
Erhvervsfolk fra Rusland
Samlere
Filantroper fra Rusland
Joan Grant

Joan Grant – også kaldt Joan M. Grant eller Joan Marshall Grant – (12. april 1907 – 3. februar 1989) var en engelsk forfatter. Hendes første bog Winged Pharaoh fra 1937 vakte opsigt og blev udgivet på mange sprog, på dansk som Den vingede Farao.

Senere vakte det opsigt, da hun hævdede, at hendes bøger i virkeligheden var biografier over hendes tidligere liv.

Følgende af Joan Grants bøger er udgivet på dansk. (Her angiver årstallet bogens første udgivelse på engelsk):

 Den vingede Farao (Winged Pharaoh, 1937). Roman fra det gamle Egypten om dronningen Sekita, der levede 3000 f.Kr.
 Horus' Øjne (Eyes Of Horus, 1942). Historisk roman fra det gamle Egypten omkring 3500 f.Kr., hvor den despotiske Farao afløses af en hersker med mere liberale anskuelser.
 Horisontens herre (Lord Of The Horizon, 1943). Farao sender sin forkælede søn til Ra'ab, for at han kan hente visdom, menneskelighed og styrke til at blive en værdig hersker over sit folk. Denne bog er en selvstændig fortsættelse af "Horus' Øjne"
 De røde fjer (Scarlet Feather, 1945). Om en indianerpiges og hendes brors opdragelse til at blive høvdinge for en stamme, hvor overtro, frygt og had er bekæmpet.
 Fruen til Cloud (The laird and the lady, 1949). En ung amerikanerindes dramatiske oplevelser, da hun bliver gift med arvingen til et skotsk gods.
 De mange liv (Many Lifetimes, 1968). Skrevet af Joan Grant og Denys Kelsey. Om hypnoseterapi og reinkarnation.

Eksterne henvisninger 
"Mind over matter", Anmeldelse af forfatterskab, skrevet af Claire Armitstead, The Guardian, Saturday 29 September 2007.

Romanforfattere fra England
Danmarks Rejsebureau Forening

Danmarks Rejsebureau Forening (forkortet DRF, på engelsk: Association of Danish Travel Agents and Tour Operators) er en brancheforening for rejsebureauer i Danmark, hvis formål siden stiftelsen i 1938 har været at arbejde for at påvirke vilkårene for de danske rejsebureauer. Medlemmer af foreningen, hvis sekretariat ligger på Falkoner Allé på Frederiksberg, skal tegne en obligatorisk udvidet ansvarsforsikring enten gennem DRF's egen ordning med Europæiske Rejseforsikring eller via et selvvalgt forsikringsselskab, skal opfylde en række kriterier med hensyn til deres professionel kunnen og økonomi og er på forhånd forpligtet til at opfylde en kendelse afsagt af Pakkerejse-Ankenævnet i tilfælde af at bureauet ikke når til enighed med kunden om en klage. Ydermere er de aktive medlemmer en forpligtelse til at følge Rejsegarantifondens love, foreningens egne etiske regelsæt, dens kollegiale vedtægter m.m.

Foreningen har 130 danske rejsebureauer som aktive medlemmer, mens 43 virksomheder med tilknytning til rejsebranchen er optaget som passive medlemmer (pr. november 2008). De aktive medlemmer af foreningen omfatter forretningsrejsebureauer, IATA-akkrediterede bureauer, rejsearrangører med rutefly, busarrangører, agentbureauer, charterarrangører og incoming bureauer, hvorimod de passive medlemmer omfatter transportselskaber, sightseeing selskaber, turistvognmænd, turistorganisationer, hoteller og lignende. DRFs bestyrelse udgøres seks medlemmer, bestående af den administrerende direktør og fem formænd for de seks fraktioner, som de aktive medlemmer skal begære optagelse i og som repræsenterer virksomhedernes væsentlige aktivitetsområder i rejsebranchen.

Ekstern kilde/henvisning 
 Danmarks Rejsebureau Forenings officielle hjemmeside

Rejsebureau Forening
Rejsebureauer i Danmark
Rejsebureau Forening
Rejsebureau Forening
DRF

DRF, akronymet henviser til flere artikler:

 Dansk Reklame Film – Virksomhed, der sælger og distribuerer biografreklame.

 Danmarks Rejsebureau Forening – brancheforening for rejsebureauerne i Danmark.
 Daily Racing Form – en amerikansk avis grundlagt i 1894 omhandlende statistik om heste.
 Die Rote Fahne – en tysk avis.
Danmarks Gymnastik Forbund

Danmarks Gymnastik Forbund blev stiftet 16. juli 1899 som Dansk Gymnastik-Forbund.
Foreningen, der arbejder for at styrke og udvikle foreningsgymnastikken i Danmark og internationalt, har til huse i Idrættens Hus i Brøndby. Det er et specialforbund under Danmarks Idræts-Forbund.

Forbundet har ca. 197.000 medlemmer fordelt på 400 medlemsforeninger (2019).

Forbundet blev stiftet som Dansk Gymnastik-Forbund den 16. juli 1899 i København. Bag stiftelsen stod 22, fortrinsvis københavnske gymnastikforeninger. Blandt foreningens stiftere var ingeniør H.C.V. Møller.

DGF skiftede i 1994 navn til Danmarks Gymnastik Forbund, og i 1999 blev det daværende Dansk Trampolin Forbund fusioneret med DGF. Danmarks Gymnastik Forbund har været medlem af Danmarks Idræts-Forbund siden 1904.

Eksterne henvisninger 
 Foreningens hjemmeside

Gymnastik Forbund
Gymnastik Forbund
Gymnastik Forbund
Etableret i 1899
HMS Immortalité (1887)

Den engelske panserkrydser Immortalité var bygget af stål, og Orlando-klassen på syv skibe var større udgaver af den beskyttede krydser Mersey, men forsynet med sidepanser. Sammenlignet med den foregående Imperieuse-klasse var sejlrigningen droppet fra starten, og det kom der nogle langt mere vellykkede skibe ud af. Imidlertid indtraf der samme problemer som under bygningen af den klasse, i og med at skibene blev tungere end planlagt, og dermed kom til at ligge dybere i vandet, hvorved sidepanseret blev næsten værdiløst. I Royal Navy tog man konsekvensen af denne udvikling og byggede ikke flere krydsere med sidepanser (dvs. panserkrydsere) i en periode på næsten 10 år.

På deres prøvetogter var alle skibene hurtigere end de bestilte 18 knob, idet de nåede mellem 18,8 knob (Australia) og 19,4 knob (Undaunted).

Immortalité var det femte og foreløbigt sidste skib i den britisk flåde med dette navn. "Immortalité" er fransk for udødelighed. Det første skib med dette navn var da også et erobret fransk krigsskib, der fik lov til at beholde navnet, fordi det ligger tæt på det engelske "immortality".

Tjeneste 
Immortalité blev først indlemmet i Kanalflåden, der opererede i den Engelske Kanal. I 1895 blev den sendt til eskadren i Kina. Immortalité blev solgt i 1907.

Kilder 
 Roger Chesneau, Eugène M. Koleśnik, N. J. M. Campbell. Conway's All The World's Fighting Ships 1860-1905, Udgivet 1979, 

Krydsere fra Storbritannien
Miraculin

Miraculin er et smagsændrende glykoprotein, der findes i og som bliver udvundet af  “mirakelfrugten” Synsepalum dulcificum.

Det anvendes især i medicinalindustrien til at fjerne den bitre eller syrlige smag i medikamenterne. Det bruges også i fødevareindustrien til at søde eller neutralisere en noget syrlig smag.

Proteiner
Sødemidler
Christian Sigfred von Plessen

Christian Sigfred von Plessen kan henvise til flere personer:

 Christian Siegfried von Plessen (1646-1723) – statsmand, gehejmeråd, amtmand og godsejer i Mecklenburg.
 Christian Sigfred von Plessen (1696-1777) (1696-1777) – godsejer til Næsbyholm og Bavelse.
 Christian Sigfred von Plessen (amtmand) (1716-1755) – amtmand i Københavns Amt, godsejer til Glorup.
Herbert Feigl

Herbert Feigl (født 14. december 1902 i Reichenberg (Østrig-Ungarn), i dag Liberec (Tjekkiet), død 1. juni 1988 i Minneapolis, Minnesota) var en østrigsk-amerikansk filosof, professor og forfatter.

Feigl studerede fysik, matematik og filosofi i München. I 1922 påbegyndte han et studie i Wien; i denne tid blev han også forbundet med Wienerkredsen. Hans første monografi, Theorie und Erfahrung in der Physik (Teori og erfaring i fysik), udkom i 1929. I det derpå følgende år måtte han emigrere til USA, hvor han studerede på Harvard University. I de derpå følgende år var Feigl professor ved universitetet i Iowa og i 1953 grundlagde han Minnesota Center for Philosophy of Science, hvorfra han i 1971 trådte tilbage som direktør. Han arbejdede dog videre til sin død i 1988 som forfatter.

Filosoffer fra USA
Alan Ford

Alan Ford (7. december 1923 i Panama City i Panama – 3. november 2008 i Sarasota i Florida) var en amerikansk svømmer som deltog i de olympiske lege 1948 i London.
 
Ford vandt en olympisk sølvmedalje i svømning under OL 1948 i London. Han kom på andenpladsen på 100 meter fri, efter sin sin landsmand Walter Ris. Ford var den første som svømmede 100 yards fri under 50 sekunder.

OL-medaljer 
 1948  London –  Sølv i svømning, 100 meter fri

Eksterne henvisninger 

Svømmere fra USA
Olympiske svømmere fra USA
Olympiske sølvmedaljevindere fra USA
Olympiske medaljevindere i svømning
Allen Stack

Allen McIntyre Stack (23. januar 1928 i New Haven i Connecticut – 12. september 1999 i Honolulu på Hawaii) var en amerikansk svømmer som deltog i de olympiske lege 1948 i London og 1952 i Helsinki.

Stack blev olympisk mester i svømning under OL 1948 i London. Han vandt 100 meter ryg med tiden 1.06,4 med en brøkdel af et sekund foran sin landsmand Robert Cowell.

OL-medaljer 
 1948  London –  Guld i svømning, 100 meter ryg

Svømmere fra USA
Olympiske svømmere fra USA
Joe Verdeur

Joe Verdeur (7. marts 1926 – 1991 i Pennsylvania) var en amerikansk svømmer som deltog i de olympiske lege 1948 i London.

Verdeur blev olympisk mester i svømning under OL 1948 i London. Han vandt 200 meter bryst med tiden 2.39,2 ny olympisk rekord og 0,9 sekund foran sin landsmand Keith Carter. 

I løbet af sin svømmekarriere satte Verdeur nitten verdensrekorder.

OL-medaljer 
 1948  London –  Guld i svømning, 200 meter bryst

Svømmere fra USA
Olympiske svømmere fra USA
Christian Sigfred von Plessen (1696-1777)

Christian Sigfred von Plessen (født 22. september 1696, død 9. april 1777) var en dansk godsejer. Han var søn af gehejmeråd Christian Siegfried von Plessen fra Mecklenburg og broder til Carl Adolph og Christian Ludvig von Plessen.

Plessen var født 22. september 1696, studerede i sin ungdom udenlands og købte 1723 godserne Næsbyholm og Bavelse. Han ægtede den 19. december 1724 på Møllerup Elisabeth Trolle (1696 – 15. august 1729), en datter af oberstløjtnant Christian Trolle til Rygård og Hilleborg Trolle født Gyldenstjerne.

I biblioteket på Næsbyholm tilfredsstillede Suhm sin første læselyst, da han som ungt menneske opholdt sig der med sin fader. Hustruens tidlige død den 15. august 1729 var vistnok anledning til, at Plessen tog ophold i udlandet, og 1755, året efter at han havde mistet sin eneste søn og arving, Christian Frederik von Plessen (1717 – 19. april 1754), solgte han sine godser.

At han dog ikke glemte sit fædreland, viste han, da han gav en betydelig belønning til de fem fiskere, som 1774 havde reddet en engelsk kaptajn under en stranding i Hornbæk Bugt, hvorfor Ewald berømmer ham i Fiskerne som "en ædel dansk". Plessen boede da i Courteaux i Languedoc og han døde i Paris den 9. april 1777. Fra 1768 var han Ridder af Dannebrog.

Kilder 
 Dansk Biografisk Leksikon

Godsejere fra Danmark
Christian Sigfred von
Riddere af Dannebrog (1671-1808)
Danskere i 1700-tallet
Personer i Dansk Biografisk Leksikon
Christian Sigfred von Plessen (amtmand)

Christian Sigfred von Plessen, også benævnt Scheel von Plessen eller Scheel-Plessen (10. juni 1716 på Fussingø – 2. april 1755) var en dansk major, kammerherre, amtmand i Københavns Amt, deputeret i Rentekammeret og godsejer til Glorup.

Plessen var søn af Christian Ludvig von Plessen og Charlotte Amalie Skeel. Hans broder, overceremonimester og kammerherre Mogens Scheel-Plessen, arvede Fussingø, Lindholm og Selsø, hvorimod Christian Sigfred fik Glorup.

Han blev i 1744 gift med Louise von Plessen, født (von) Berckentin, datter af greve Christian August von Berckentin.

Plessen var ridder af Dannebrogordenen.

Kilder 
 Stamtavle over slægten Scheel-Plessen

Godsejere fra Danmark
Amtmænd fra Danmark
Christian Sigfred
Danskere i 1700-tallet
Riddere af Dannebrog (1671-1808)
Kammerherrer fra Danmark
Kollegiedeputerede fra Danmark
Otto Neurath

Otto Neurath (født 10. december 1882 i Wien, død 22. december 1945 i Oxford) var en østrigsk videnskabsfilosof, sociolog og politisk økonom. Før han var tvunget til at forlade sit hjemland til fordel for Storbritannien i kølvandet af nazismens fremtog i Europa, var Neurath en af de ledende figurer i Wienerkredsen.

Videnskabsfolk fra Østrig
Sociologer fra Østrig
Teaterkoncert

Teaterkoncert er en blanding af koncert og teater, hvor musik og optræden blandes uden en egentlig gennemgående handling. På scenen opføres musikstykker med tilhørende enkeltstående sketcher/optrædener, der er knyttet til hvert enkelt musiknummer. Publikum sidder på stolene i teateret og er dermed mere et teaterpublikum end et publikum ved en rockkoncert.

Verdens første teaterkoncert var Gasolin' teaterkoncert som blev iscenesat af Nikolaj Cederholm og Kåre Bjerkø. Senere er opført andre teaterkoncerter så som Nick Cave Teaterkoncerten iscenesat Rolf Heim på Aarhus Teater og Teaterkoncert Beach Boys iscenesat af Nikolaj Cederholm.

Teateret Gasværket har som det første teater i verden fået lov til at fortolke og arrangere The Beatles' populære sange. Teatret og Nikolaj Cederholm satte i september 2009 teaterkoncerten Come Together op, som rummede 25 fortolkninger af Beatles-sange arrangeret af  Brdr. Hellemann.

Reference 

Koncert
Musikarrangementer
Optakt

Anakrusis eller anakruse (ofte også kaldet optakt) er i musikteori noden eller noderne, nogle gange ligefrem en hel frase, som kommer før det første nedslag i en takt. På engelsk omtales en anakruse også ofte som "pickup-noder" eller "pick-up takter", hvilket henviser til synkopen. Et stykke musik som begynder med en anakrusis vil ofte slutte før det sidste slag i den sidste takt, for at holde antallet af takter i hele stykket på et helt nummer.

I sangen "Happy Birthday to You" danner anakrusen ordet "Happy", og trykket er på "Birthday".

I "The Star-Spangled Banner" er ordet "Oh" i den første linje en anakruse både i musikken og i digtets anapæstiske versemål:

{|
| x || / || x || x || / || x || x || / || x || x  || / ||
|-
|Oh,||say,||can||you||see,||by||the||dawn's||ear||ly ||light. . .
|}
Også den danske nationalsang Der er et yndigt land har optakt. Her er det det første ord "Der".

Reference 

Rytme
Dansk Varmblod (hesterace)

Dansk Varmblod (eller blot DV) er en hesterace, der stammer fra Danmark fra omkring midten af det 20. århundrede. Racen blev lavet ved at krydse danske hopper med hingste fra etablerede europæiske racer. I dag er varmblodshesten udbredt i hele verden. Hesten bruges i disciplinerne dressur, springning samt military og er kendetegnet ved samarbejdsvillighed, intelligens, årvågenhed samt omgængelighed. Den findes i alle farver og aftegn på ben og hoved er ikke ualmindeligt. Dens stangmål er typisk mellem 165 – 170 cm.

Eksterne henvisninger 
 www.varmblod.dk

Hesteracer fra Danmark
Paryk

Paryk (af fransk: perruque) er løst hår fæstet til en kalot, som helt eller delvis dækker hovedet. Brug af paryk har været kendt i historisk tid og var især på mode i Det gamle Ægypten og i Europa mellem 1650 og 1800-tallet. Både for mænd og kvinder. Parykken er brugt til religiøse ritualer. I dag bruger britiske advokater og dommere paryk i retten. Mange parykker blev lavet af menneskehår; i dag fremstilles parykker også af hestehår, uld, fjer, bøffelhår og kunstigt hår.

Eksterne henvisninger

Se også 
 Allongeparyk

Hår
Hovedbeklædning
Clydesdale

Clydesdale er en svær trækhest, der stammer fra Lanarkshire efter 1980 igen Clydesdale i Skotland. 

Den findes i Europa, hovedsageligt Storbritannien samt i USA og Australien.

Det er en koldblodshest, der er aktiv og modig med et venligt og roligt temperament.

De brune farver dominerer, ofte med store aftegninger på krop og hoved; De har normalt et stangmål over 170 cm.

Hesteracer
Usynlige Venner

Usynlige Venner var en planlagt dansk familiefilm som efter planen skulle være udgivet i 2010, men som ikke blev til noget. Filmen skulle være produceret af Nimbus Film med Niels Gråbøl som instruktør og have Anders Matthesen, Sofie Gråbøl, Lars Kaalund, Lars Hjortshøj og Nicolas Bro blandt de medvirkende. Det var meningen at filmen skulle indspilles på Fyn foråret 2009 og have premiere i efterårsferien 2010.

Projektet fik bevilget 5,6 millioner kr. i betinget produktionsstøtte gennem 60/40-ordningen af Det Danske Filminstitut, samt 1 million kr. regional støtte til spillefilm medfinansieret af en regional filmfond. Nordisk Film & TV Fond i Norge havde bevilget 850.000 norske kr. Filmens manuskript var skrevet af Niels Gråbøl, Mette Heeno og Michael Asmussen. Sigrid Helene Dyekjær skulle være producent, og filmen skulle have været distribueret af Walt Disney Pictures.

Handling 
Filmen handler om Viktor der er 8 år gammel. Han bor sammen med sin mor og storebror, mens hans far er flyttet. Hvilket Viktor er meget ked af, og savner ham virkelig meget. Desuden føler Viktor sig, som den mest talentløse dreng, på hele jorden. Men en dag dukker et lille fedladent dyr, ved navn Gilbert, op, som kun Viktor kan se. Hvilket fuldstændig forandrer tilværelsen, for Viktor.

Det viser sig, at Gilbert ikke er det sødeste dyr i verden, da han roder og kalder Viktor et flabefjæs. Men de formår alligevel at blive gode venner, da Viktor finder ud af, at Gilbert besidder overmenneskelige kræfter, da han blandt andet kan flytte på ting ved tankens kraft. Viktor ser en mulighed i det hele, og begynder at benytte sig af dyrets fantastiske evner.

Bog 
Niels Gråbøl har skrevet en børnebog med samme titel om de to hovedpersoner Viktor og Gilbert som udkom i 2009 på forlaget Phabel.

Referencer 

Film fra Danmark
Danske film fra 2010
Thyra Frank

Thyra Frank Rasmussen (født 10. maj 1952 i Gammel Skørping) er en dansk plejehjemsleder og tidligere medlem af Folketinget 2011-2015. Hun blev den 28. november 2016 udnævnt til ældreminister.

Thyra Frank Rasmussen er student fra Aalborg Katedralskole og blev uddannet sygeplejerske i 1982.

Thyra Frank Rasmussen har arbejdet inden for ældrepleje siden 1975 og var fra 1988 til 2011 forstander for plejehjemmet Lotte i Frederiksberg Kommune, der ejes af OK-Fonden.

Thyra Frank Rasmussen blev især kendt for sin måde at drive plejehjemmet Lotte på, hvor der blev taget afstand fra kommunalt bureaukrati og lagt vægt på nærvær frem for paragraffer. Derigennem kunne Plejehjemmet Lotte bruge flere penge på mad, rejser og omsorg uden at koste skatteborgerne flere penge. Efterfølgende kom det dog frem, at Frank og plejehjemmet havde et 20 % højere budget til rådighed end andre plejehjem i kommunen. Thyra Frank stoppede på Lotte efter en anmeldelse til arbejdstilsynet. Dette skete, efter at hun var blevet opstillet som folketingskandidat.

Journalisten Jette Meier Carlsen udgav i 2010 biografien Thyra Frank : livsglæde & stjernestunder, som bl.a. er baseret på samtaler med Thyra Frank Rasmussen.

I sommeren 2008 blev Thyra Frank Rasmussen udnævnt til Ridder af Dannebrog.

Thyra Frank Rasmussen blev udpeget som formand for regeringens Ældrekommission, og 8. februar 2011 blev hun spidskandidat til folketinget for Liberal Alliance i Nordjylland. Hun blev ved Folketingsvalget 2011 valgt som folketingsmedlem. Ved Folketingsvalget 2015 kom hun i Nordjyllands Storkreds i kamp med Christina Egelund der havde været partiets spidskandidat ved valget til Europa-Parlamentet. Resultatet faldt ikke ud til Franks fordel, og hun måtte forlade Folketinget. Fra 28. november 2016 er Thyra Frank Rasmussen udnævnt til ældreminister i regeringen Lars Løkke Rasmussen III, bestående af Venstre, Liberal Alliance og Det Konservative Folkeparti. Ved folketingsvalget 2019 opstillede hun ikke.

Thyra Frank er gift med den tidligere atletikstjerne i Randers Freja Peter Rasmussen.

Anerkendelser 
 Kirsten Stallknecht Prisen (2001).
 Ældre Sagens Ældrepris (2001)
 Ridder af Dannebrog (2008)

Referencer

Eksterne henvisninger 
 Thyra Frank Rasmussens hjemmeside
 Plejehjemmet Lotte

Sygeplejersker fra Danmark
Riddere af Dannebrog
Danskere i 1900-tallet
Danskere i 2000-tallet
Tidligere folketingsmedlemmer fra Liberal Alliance
Folketingsmedlemmer i 2010'erne
Ældreministre fra Danmark
Regeringen Lars Løkke Rasmussen III
Personer i Kraks Blå Bog
Studenter fra Aalborg Katedralskole
VM i floorball for damer 2007

VM i Floorball for damer 2007 var det sjette oficielle verdensmesterskab i Floorball for damelandshold. Mesterskabet blev afholdt i Frederikshavn i Danmark.

Indledende runde

Gruppe A 

 Schweiz og Letland går videre til semifinalerne.

Gruppe B 

 Finland og Sverige går videre til semifinalerne.

Slutrunde

Semifinaler

Finale

Placeringskampe

9. plads

7. plads

5. plads

Medaljer 

2007
Sport i 2007
Pressig

Pressig er en købstad (markt) i Landkreis Kronach i Regierungsbezirk Oberfranken i den tyske delstat Bayern.

Geografi 
Pressig ligger i Naturpark Frankenwald.

Inddeling 
I kommunen ligger ud over Pressig landsbyerne:

Den højest beliggende landsby i Pressig er Marienroth der ligger 616 meter over havet.

Eksterne henvisninger 

 Website von Marienroth 

Frankenwald